钦定古今图书集成/明伦汇编/氏族典/第520卷 > 《凌迪知万姓统谱》 > 薛兼
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛兼

按《晋书薛兼传》：“兼字令长，丹杨人也。祖综，仕吴为尚
书仆射。父莹，有名吴朝。兼清素有器宇，少与同郡纪
瞻、广陵闵鸿、吴郡顾荣、会稽贺循齐名，号为五隽。入
洛，除比阳相，莅任有能名。历太子洗马、散骑常侍，转
祭酒，赐爵安阳亭侯，迁丞相长史，甚勤王事。进爵安
阳乡侯，拜丹阳太守，迁尚书，领太子少传。自综至兼”，
三世傅东宫。明帝即位，加散骑常侍，卒。属王敦作逆，
朝廷多故，不得议谥，遣使者祭以太牢。子颙先兼卒，
无后。